Author: ÚSÚP
Last saved by: sulik

N á v r h

VYHLÁŠKA
Ministerstva pôdohospodárstva Slovenskej republiky 
z .................. ,

ktorou sa ustanovujú podrobností o certifikácii hnojív a uznávaní výsledkov laboratórnych a vegetačných skúšok hnojív

Ministerstvo pôdohospodárstva Slovenskej republiky  podľa § 17 písm. a)  zákona č.136/2000 Z.z. o hnojivách v znení zákona č. ………… (ďalej len „zákon„) ustanovuje:  

§ 1

Táto vyhláška upravuje 
a)	podrobnosti o certifikácii hnojív, pestovateľských substrátov a pôdnych pomocných látok,
b)	 uznávanie výsledkov laboratórnych a vegetačných skúšok.

§ 2

(1) Hnojivá, pestovateľské substráty a pôdne pomocné látky (ďalej len
 „hnojivo“) podliehajúce certifikácii sú určené podľa číselných znakov klasifikácie produkcie a colného sadzobníka. Zoznam  výrobkov podliehajúcich povinnej certifikácii je uvedený 
v prílohe č. 1.  Číselný kód podľa colného sadzobníka^1)  a číselný znak klasifikácie produkcie sú informatívne. Povinnej certifikácii podliehajú všetky výrobky, ktoré majú charakter hnojiva.

     (2) Ak z údajov uvedených na žiadosti vyplynie, že nie sú dané dôvody na certifikáciu, vydá kontrolný ústav osvedčenie, že hnojivo nepodlieha certifikácii. 

     (3) Ak ide o certifikované hnojivá, ktorých výroba bola odovzdaná inému výrobcovi, je preberajúci výrobca povinný prihlásiť ich k certifikácii do tridsať dní odo dňa prevzatia výroby.Pri dovoze má túto povinnosť dovozca. Do ukončenia certifikačného konania môže preberajúci výrobca alebo dovozca pokračovať v dodávkach , ak v deň prevzatia výroby bol v platnosti certifikát odovzdávaného hnojiva a ak dodrží podmienky určené pre pôvodného žiadateľa.

__________ 
1)	Nariadenie vlády Slovenskej  republiky č. 373/1999 Z.z., ktorým sa vydáva colný sadzobník v znení  neskorších predpisov.

Návrh vyhlášky  – koncept 7.12.2003 – Ing.Hrtánková, ÚKSÚP               str.1/2

§ 3

(1) Laboratórne skúšky môžno na účely certifikácie hnojiva uznať, len ak ich vykonala a fyzická osoba alebo právnická osoba akreditovaná Slovenskou národnou akreditačnou službou^2) alebo inou medzinárodne uznávanou odbornou organizáciou, a s ktorými kontrolný ústav má uzavretú zmluvu na túto činnosť. 

(2) Výsledky vegetačných skúšok môžno uznať aj vtedy, ak ich vykonali  poľnohospodárske univerzity alebo inštitúcie, zaoberajúce sa výskumnou činnosťou v oblasti výživy rastlín.

§ 4

(1) Výsledky skúšok  vykonaných v certifikačnom konaní alebo štátnou odbornou kontrolou, uzavrie kontrolný ústav záverečným protokolom.

(2) Kópie certifikátov hnojív zašle kontrolný ústav Ministerstvu pôdohospodárstva Slovenskej republiky.

(3) Kópie záverečných protokolov a certifikátov kontrolný ústav uchováva 10 rokov. 

§ 5
Zrušovacie ustanovenie
Zrušuje sa
1. Vyhláška Ministerstva pôdohospodárstva Slovenskej republiky č. 20/2001 Z.z., ktorou sa ustanovujú podrobnosti o registrácii hnojív a uznávaní výsledkov laboratórnych a vegetačných skúšok hnojív

§ 6

Táto vyhláška nadobúda účinnosť …………….. 2004.

	
2)	§ 22 až 29 Zákona č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov.

Návrh vyhlášky  – koncept 7.12.2003 – Ing.Hrtánková, ÚKSÚP               str.2/2

Príloha č. 1
k vyhláške č. ....../ .......

Hnojivá, pestovateľské substráty a pôdne pomocné látky podliehajúce povinnej certifikácii

Číselný znak klasifikácie produkcie
/ KP /

Číselný kód
podľa 
colného sadzobníka
/ CS /

Názov položky

10.30.10

ex 3101
ex 2703
ex 253090

Rašelina, rašelinové zeminy a hnojivá humusové priemyselné
Z toho len :
- určené na pestovanie rastlín

14.30.10

ex 2510
ex 2530

Chemické a hnojivé nerasty
Z toho len :
- určené na pestovanie rastlín

24.15.30
24.15.40
24.15.50
24.15.70
24.15.80

ex 3102
ex 3103
ex 3104
ex 3105

Hnojivá priemyselné

14.12.10

26.52.10

ex 252010
ex 2521

ex 252210

Vápenec a sadrovec
Z toho len :
- určené na pestovanie rastlín

Vápno
Z toho len :
- určené na pestovanie rastlín

Číselný znak klasifikácie produkcie
/ KP /

Číselný kód
podľa 
colného sadzobníka
/ CS /

Názov položky

10.20.10

14.50.23

ex 2507

ex 2508
ex 2530
ex 270210

Pôdne pomocné látky
Z toho len :
- lignit určený na pestovanie rastlín

- ostatné nerastné látky určené na pestovanie rastlín

       

O d ô v o d n e n i e

I. Všeobecná časť

Náväzne na navrhovanú novelu zákona č. 136/2000 z.z. o hnojivách sa vyžaduje  aj novelizácia vyhlášky Ministerstva pôdohospodárstva Slovenskej republiky č. 20/2001 Z.z., ktorou sa ustanovujú podrobnosti o registrácii hnojív a uznávaní výsledkov laboratórnych a vegetačných skúšok. V znení vyhlášky nie je potrebné urobiť závažné zmeny, len zmeny administratívneho významu vzhľadom na prechod k certifikácii hnojív, pestovateľských substrátov a pôdnych pomocných látok.

II. Osobitná časť

K § 1
Vymedzuje predmet úpravy.

K § 2
Vymedzuje skupiny výrobkov podliehajúcich certifikácii s odkazom na prílohu č. 1, ktorá tie výrobky ustanovuje podľa zaužívaných číselných znakov klasifikácie produkcie a colného sadzobníka.
Vymedzuje ďalšie podmienky certifikácie, určuje  povinnosti žiadateľa  v prípade odovzdania výroby hnojiva inému výrobcovi.

K § 3
Vymedzuje podmienky a požiadavky kontrolného ústavu  z hľadiska uznávania výsledkov laboratórnych a vegetačných skúšok vykonaných pre certifikačné konanie  inými fyzickými alebo právnickými osobami.

K § 4
Upravuje povinnosti kontrolného ústavu uzatvárať certifikačné konanie záverečným protokolom, vydať certifikát hnojiva a informovať o tom Ministerstvo pôdohospodárstva SR. 

K § 5
	Uvádza zrušovacie ustanovenie.

K § 6
Uvádza nadobudnutie účinnosti  tejto vyhlášky.